آتیشی مارلینا

آتیشی مارلینا سنگھ  بھارت کی سیاست دان اور معلمہ ہیں اور سیاست میں فعالیت پسندی کے لیے معروف ہیں۔ وہ عام آدمی پارٹی کی بہت فعال رکن ہیں۔ انھوں نے نائب وزیر اعلیٰ منیش سیسودیا کی خصوصی مشیرہ کے طور پر جولائی 2015ء تا 17 اپریل 2018ء کام کیا۔ ان کا مرکزی رجحان تعلیم کی طرف تھا۔ 17 اپریل کو وزارت داخلہ نے انھیں اس عہدہ سے برطرف کر دیا۔ منیش سیسودیا نے انھیں دہلی کی تعلیمی ترقی کا معمار کہا ہے۔

 ابتدائی زندگی اور تعلیم 
ان کی ولادت 8 جولائی 1981ء کو دہلی یونیورسٹی کے پروفیسر وجے سنگھ اور ترپتا واہی کے گھر ہوئی۔ ان کے والدین نے کارل مارکس اور ولادیمیر لینن کے نام پر ان کا نام آتیشی مارلینا رکھا۔ انھوں نے اپنے نام سے مارلینا کو ہٹا دیا کیونکہ وہ چاہتی تھیں کہ لوگ انھیں ان کے کام سے یاد کریں نہ کہ نام سے۔ref name=":name"/> ان کی پرورش اور اسکول کی تعلیم دہلی میں مکمل ہوئی۔ 2001ء میں انھوں نے سینٹ اسٹیفن کالج، دہلی سے تاریخ میں بی اے کی ڈگری حاصل کی۔ اس سال وہ دہلی یونیورسٹی کی فائق طالبہ رہی تھیں۔ اس کے بعد اوکسفرڈ یونیورسٹی چلی گئیں اور 2003ء میں تاریخ میں ایم اے کی ڈگری لی۔ 2005ء میں ان کا داخلہ میگڈالن کالج، اوکسفرڈ میں ہو گیا۔ ۔

 پیشہ ورانہ زندگی 
انھوں نے چند دنوں آندھرا پردیش میں تاریخ پڑھایا۔ 2006ء میں مدھیہ پردیش کے بھوپال کے قریب ایک گاؤں میں چلی گئیں۔ وہاں وہ مختلف رفاہی کاموں میں مصروف رہیں اور وہیں ان کی ملاقات عام آدمی پارٹی کے کارکنان سے ہوئی۔ یہیں سے ان کے سیاسی سفر کا آغاز ہوتا ہے۔

 سیاسی سفر 
آتییشی کو ہمیشہ سماجی خدمات مین دلچسپی رہی ہے۔ 2013ء میں عام آدمی پارٹی کی تشکیم میں حصہ لیا۔ اس پارٹی کی محرک 2011 بدعنوانی مخالف تحریک بنی۔
پارٹی کے اندر انھیں کئی عہدے ملے۔ 2013ء میں انھیں پارٹی کا ترجمان بنایا گیا۔

 بھارت کے عام انتخابات، 2019ء 
2019ء کے انتخابات کے لیے انھیں جنوب مغربی دہلی کا نگراں بنایا گیا۔ خود انھوں نے مشرقی دہلی لوک سبھا حلقہ سے عام آدمی پارٹی کے ٹکٹ پر چناؤ لڑنے کا فیصلہ کیا لیکن وہ بھارتیہ جنتا پارٹی کے اسٹار امیدوار گوتم گمبھیر سے ہار گئیں۔

 حکومت 
دہلی کے وزیر تعلیم منیش سیسودیا کی مشیر خاص بنائے جانے کے بعد انھوں نے دہلی میں تعلیم کو ایک نئی راہ دی۔ آتیشی نے ایک روپیہ ماہانہ تنخواہ پر وزارت تعلیم میں کام کیا مگر اپریل 2018ء کو انھیں برطرف کر دیا گیا۔
حکومت دہلی کی موہلہ سبھائیں آتیشی کی نگرانی میں منعقد ہوا کرتی تھیں۔ اس سبھا کا مقصد حکومت میں شہریوں کی شمولیت کو یقینی بنانا اور ان سے ان کی ضروریات جان کر انھیں پورا کرنا تھا۔ 2016ء میں دہلی کے گورنر نے اس پروجیکٹ کو مسترد کر دیا۔

 حوالہ جات 

زمرہ:1981ء کی پیدائشیں
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:جامعہ اوکسفرڈ کے فضلا
زمرہ:دہلی کے ایم ایل اے، 2020ء-2025ء
زمرہ:سینٹ اسٹیفنز کالج دہلی کے فضلا
زمرہ:عام آدمی پارٹی کے سیاست دان
زمرہ:فاضل جامعہ دہلی
زمرہ:میگڈالن کالج، اوکسفرڈ کے فضلا
زمرہ:دہلی سے عام آدمی پارٹی کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:دہلی کے وزرائے اعلیٰ
زمرہ:بھارتی ریاستوں کی خواتین وزرائے اعلیٰ